ועדת הכספים, כנסת 19, פרוטוקול מספר 415, 2014-08-13 10:05

ניסן סלומינסקי: בוקר טוב.

יעקב ליצמן: אדוני היושב ראש, האם יש איזו סיבה שזבולון כלפה לא כאן ושהרחקתם אותו?

יעקב ליצמן: איימת עליו ואמרת לו שאם הוא יבוא, הוא לא יכול להצביע.

איילת שקד: זבולון כלפה בסיור בעוטף עזה.

יעקב ליצמן: למה פתאום הם בסיור?

יעקב ליצמן: אם יש ועדה, סימן ששלחו אותי לסיור.

איילת שקד: הוא בחר להיות בסיור.

יעקב ליצמן: אני חושב להעביר את זה ישירות לוועדת האתיקה.

ניסן סלומינסקי: אני לא איימתי עליו ולא שום דבר.

יעקב ליצמן: איומים כאן כל יום.

ניסן סלומינסקי: אני לא איימתי עליו.

יעקב ליצמן: אני ראיתי שאתמול הוא התחיל לשאול למה ירד מארבעים לעשרים ואמרת לו לא.

יעקב ליצמן: הוא פחד ולכן שתק.

יעקב ליצמן: אני לא יודע.

יעקב ליצמן: זבולון הוא האחרון שאתה יכול להגיד עליו שהוא מפחד.

יעקב ליצמן: ממך הוא מפחד.

יעקב ליצמן: שאלתי שאלה ואני רוצה תשובה.

יעקב ליצמן: האם איימת על זבולון שלא יבוא לכאן?

איילת שקד: ליצמן, על זבולון אי אפשר לאיים.

יעקב ליצמן: אתם מסוגלים לעשות הכול.

אברהם מיכאלי: אילת כאן וזה בסדר.

סתיו שפיר: הצעה לסדר בבקשה.

ניסן סלומינסקי: בוקר טוב.

ניסן סלומינסקי: אנחנו פותחים את ישיבת ועדת הכספים.

ניסן סלומינסקי: הנושא הראשון שעל סדר היום הוא הרביזיות.

יעקב ליצמן: לא קיבלתי תשובה על השאלה שלי.

סתיו שפיר: חברים, אנחנו הגשנו אתמול רביזיות על מספר העברות תקציביות שיש להן משמעות חברתית עמוקה.

סתיו שפיר: קיצוץ של 125 מיליון שקלים בתקציב התחבורה הציבורית, קיצוץ לשנת 2014.

סתיו שפיר: דעו לכם שב-2013 היה קיצוץ של 14 אחוזים מהתקציב שניתן להם בבסיס.

סתיו שפיר: אחר כך אנחנו מתפלאים על ריבוי תאונות הדרכים, אחר כך אנחנו מדברים על התמודדות כנגד איומי החטיפה, אלה התקציבים שצריך להעביר ולהוסיף עליהם ולא לקצץ אותם.

סתיו שפיר: קיצוץ של 300 מיליון שקלים במשק המים, קיצוץ של 12 מיליון שקלים בסיוע למחוסרי דיור.

סתיו שפיר: זה רק חלק מההעברות שנדונו כאן.

סתיו שפיר: מה יש כאן ומי מקבל ממה שיש כאן?

סתיו שפיר: עשרים מיליון שקלים עוברים לחיזוק החוסן החברתי.

ניסן סלומינסקי: תקצרי.

ניסן סלומינסקי: ביקשת הצעה לסדר.

סתיו שפיר: ניסן, אתמול הוצאת אותי מהוועדה.

סתיו שפיר: לפחות תן לי לסיים את דבריי.

יצחק כהן: בועז הגיע.

יצחק כהן: אתה יכול להצביע.

ניסן סלומינסקי: אם זאת הצעה לסדר, אני מבקש שהיא תהיה הצעה לסדר.

ניסן סלומינסקי: דקה.

סתיו שפיר: אני מסבירה לחברי הוועדה על מה הם מצביעים.

ניסן סלומינסקי: לא.

ניסן סלומינסקי: אל תסבירי לחברי הוועדה.

סתיו שפיר: הם לא היו כאן אתמול.

סתיו שפיר: קארין לא הייתה כאן אתמול, אילת לא הייתה כאן אתמול, אחמד לא היה כאן אתמול.

סתיו שפיר: אנחנו מצביעים על העברה של עשרים מיליון שקלים ליהודה ושומרון לחיזוק החוסן החברתי.

סתיו שפיר: נאמר לנו אתמול שזה מענק ביטחוני אבל משרד האוצר כתב לנו מפורשות - - -

ניסן סלומינסקי: ביקשת הצעה לסדר.

ניסן סלומינסקי: בבקשה.

סתיו שפיר: אני מסבירה לחברי הכנסת על מה הם מצביעים.

ניסן סלומינסקי: לא.

ניסן סלומינסקי: אל תסבירי.

ניסן סלומינסקי: זה לא התפקיד שלך.

סתיו שפיר: זה בהחלט התפקיד שלי.

יעקב ליצמן: אנחנו הולכים להצביע היום ואתה משתגע היום והולך להפריע לכל מילה שהיא אומרת.

ניסן סלומינסקי: אני לא משתגע.

ניסן סלומינסקי: היא ביקשה הצעה לסדר.

ניסן סלומינסקי: הצעה לסדר הוא לא נאום בחירות.

יעקב ליצמן: תן לה לדבר שתי דקות.

ניסן סלומינסקי: אני נותן לה שתי דקות אבל לא מעבר לזה.

סתיו שפיר: קטעת אותי לפני שעברה דקה.

סתיו שפיר: כל העיתונות מלאה היום בסיפורים על דילים פוליטיים שיש כאן בין מפלגות הקואליציה, דווקא מפלגות שהבטיחו לציבור שלהן פוליטיקה חדשה.

סתיו שפיר: הפוליטיקה לא צריכה להיות מלאה בדילים מלוכלכים.

סתיו שפיר: אם יש דיל כזה בין סיעות הקואליציה, בבקשה, פשוט תפרסמו אותו ואחר כך חברי הכנסת יצביעו מה שהם רוצים אבל תחשפו לציבור מהו הדיל, מה סוכם, כמה כסף עולה לציבור הישראלי חוק מע"מ, כמה כסף עולה לציבור הישראלי חוקים אחרים.

סתיו שפיר: פשוט תגידו.

סתיו שפיר: הסכמים קואליציוניים צריכים להיות חשופים.

סתיו שפיר: פשוט תגידו.

סתיו שפיר: אחר כך כאשר אנשים שואלים למה לא עבר שקל לנחל עוז, למה קוצץ תקציב הרשב"צים, למה לא עובר כסף לטיפול בטראומה בילדים בדרום,, למה לא עובר כסף לעובדים סוציאליים, למה לא מפצים את הסטודנטים שאיבדו את העבודה שלהם בקיץ ומנסים ללמוד בספיר או בבן גוריון בבאר שבע, ולמה לכל הדברים האלה אין כסף אבל לדברים אחרים יש, לפחות לציבור יהיו תשובות.

סתיו שפיר: אם אתם מסתירים את הדילים הפוליטיים שלכם ואם אתם מסתירים את סדרי העדיפויות האמיתית שלכם, כל המשחק הזה הוא משחק של בובות.

סתיו שפיר: יש גבול לחוצפה הזאת ויש גבול לעזות המצח שלכם כנגד הציבור הישראלי וכנגד חשיפת האמת.

סתיו שפיר: ניסן, אני הייתי מצפה שהיום אתה תתנצל על איך שהתנהגת אתמול בוועדה ואנחנו נתחיל לנהל כאן דיון שהוא דיון אמיתי, דיון שמדבר במספרים הרציניים ולא רק עושה מסחרה פוליטית.

סתיו שפיר: זה מה שמצפה הציבור מוועדת הכספים.

ניסן סלומינסקי: תודה רבה.

ניסן סלומינסקי: אראל, בבקשה.

אראל מרגלית: בוקר טוב.

אראל מרגלית: אני רוצה לומר לכולם משהו ברצינות, קואליציה ואופוזיציה.

אראל מרגלית: אני חושב שאתמול בהעברות הכספים האלה שיש הרבה ויכוחים, והיו אתמול הרבה ויכוחים, יש דבר מרכזי אחד שנעדר בכל ההעברות הכספים של הרגע האחרון ואני הייתי מצפה מוועדת הכספים, מאתנו – דווקא היא הייתה מאוד קשובה לכל הנושא של הדרום, לכל הנושא של הפיצויים ולכל הנושא של האזרחים והעורף בתוך כל התהליך הזה – אבל בסופו של דבר תראה מה קרה לנו.

אראל מרגלית: אני הייתי מבקש שכאשר אנחנו עושים את העברות הכספים ברגע האחרון, שניתן לזה שיקול דעת רציני.

אראל מרגלית: העברנו הרבה מאוד כספים למערכת הביטחון שזקוקה לכספים ואנחנו מבינים את זה.

יצחק כהן: תמשיך.

יצחק כהן: העברנו כסף לבית יהודי.

אראל מרגלית: כן.

אראל מרגלית: על העניין הזה ביקרנו, מבקרים ונמשיך לבקר.

אראל מרגלית: אבל דבר אחד מרכזי לא עשינו אתמול וזה שלא אמרנו שברגע שיש העברות כספים ויש עודפים, אולי אנחנו ניתן גיבוי יותר גדול לעורף.

אראל מרגלית: זה לא שאין מתווה.

אראל מרגלית: יש מתווה ומכיוון שדרשו מאתנו לאשר את המתווה כדי שנוכל להעביר את השמונים אחוזים מקדמה, שזה היה מאוד יפה, במקום חמישים אחוזים, דרשו מאתנו ברמה המשפטית לאשר את המתווה וכולנו אישרנו אותו.

אראל מרגלית: אבל כל אחד מאתנו הרגיש תסכול מאוד גדול על סך כל הסכום פחות או יותר שמועבר לעורף כחלק מהפיצוי.

אראל מרגלית: רבותיי, בואו נסתכל רגע.

אראל מרגלית: אנחנו מדברים כאן על מיליארדים שהוצאו בגין המלחמה או המבצע, איך שתקרא לזה.

אראל מרגלית: מתכננים להעביר משהו כמו 800-900 מיליון כאשר יש קרן של חמישה וחצי מיליארד.

אראל מרגלית: אנחנו מבקשים שיהיה עוד סכום מרכזי שהוועדה תקבע יחד עם משרד ממשלתי אחד או שניים על עוד סכום כמו מיליארד-מיליארד וחצי שקלים.

אראל מרגלית: שיהיה לפי ראות עין של הוועדה הזאת ושל האנשים המקצועיים שיכולים לתת לה את הגיבוי כדי לתת תמיכה נוספת לעורף העסקי והאזרחי ולא רק לביטחוני.

אראל מרגלית: זאת הצעתי.

יעקב ליצמן: לא נותנים לוועדה לקבוע כלום.

מיכל בירן: אראל, הצעה מצוינת.

ניסן סלומינסקי: אנחנו נתחיל בהעברות ואחר כך אני אתן תשובות.

משה גפני: לפני שאתה מביא את ההעברות, יש לי בקשה.

משה גפני: אתמול הייתה - לגבי העברה אחת בוודאי – מורת רוח גדולה.

משה גפני: אני חושב שכל חברי הוועדה מרוגזים על העניין הזה.

משה גפני: יכול להיות שאנחנו התחלנו.

יצחק כהן: איזה מהם?

יצחק כהן: תזכיר לי.

משה גפני: אני הולך להגיד.

משה גפני: יכול להיות שאנחנו התחלנו בזה אבל אחרי כן שתקנו.

משה גפני: על זה גם כעס חבר הכנסת כלפה איש סיעתך.

משה גפני: הוא ביקש לדעת למה הורידו מארבעים מיליון לעשרים מיליון.

משה גפני: בהעברה הקודמת הכסף להתנחלויות ביהודה ושומרון עמד על ארבעים מיליון.

משה גפני: למה זה ירד לעשרים מיליון?

משה גפני: ביקשנו תשובה לשאלה הזאת ולא קיבלנו.

משה גפני: לפי דעתי, כפי שאמר קודם ליצמן, חבר הכנסת כלפה עזב בגלל שהוא מרוגז.

ניסן סלומינסקי: לא.

משה גפני: יכול להיות.

משה גפני: אני לא נכנס לעניין אבל אני הלכתי לשאול אותו והוא אמר שהוא לא יודע תשובה.

משה גפני: שאלתי אותו למה זה ירד בהעברה הזאת עליה הולכים להצביע מארבעים לעשרים מיליון.

משה גפני: אתה יכול להגיד לנו למה?

משה גפני: תגיד לנו למה.

ניסן סלומינסקי: אמרתי שאני אדבר אחר כך.

משה גפני: למה אחרי?

משה גפני: לפני.

ניסן סלומינסקי: היה כבר דיון.

משה גפני: אבל לא קיבלנו תשובות.

ניסן סלומינסקי: מי שקיבל, קיבל.

ניסן סלומינסקי: מי שלא קיבל, לא קיבל.

משה גפני: אף אחד לא קיבל.

משה גפני: גם חבר סיעתך לא קיבל.

יעקב ליצמן: מתחילים היום כמו אתמול.

יעקב ליצמן: היושב ראש מתחיל אתנו בדיוק כמו אתמול.

יעקב ליצמן: הוא יקבל את זה יותר גרוע היום.

יעקב ליצמן: אם הוא רוצה, הוא יקבל את זה יותר גרוע היום.

משה גפני: למה הסכום ירד?

ניסן סלומינסקי: אני אסביר אבל לא עכשיו.

סתיו שפיר: מה זה לא עכשיו?

משה גפני: מה זה לא עכשיו?

סתיו שפיר: אתם פשוט הולכים להצביע על כל דבר.

משה גפני: למה זה ירד?

ניסן סלומינסקי: אנחנו מתחילים את הישיבה.

יעקב ליצמן: אתה יכול להגיד שזה לא עניינכם, אבל אל תגיד לנו שתגיד אחר כך.

ניסן סלומינסקי: אני אמרתי שאני אדבר על זה אחר כך ואני אדבר על זה אחר כך.

יצחק כהן: נעשה אחר כך סימפוזיון.

יעקב ליצמן: אל תרגיז אותנו גם היום על הבוקר.

סתיו שפיר: חברת הכנסת אילת שקד, אתם אמרתם לגבי ההעברה להתנחלויות לפני חודש שאתם לא מוכנים להעביר אותו אם לא יעבירו כסף לדרום.

סתיו שפיר: למה אתם שותקים עכשיו?

<טמיר כהן: פניות ממספר 157 עד 162.

ניסן סלומינסקי: מי בעד הרביזיה?

סתיו שפיר: אני רוצה הצבעה שמית.

סתיו שפיר: אני רוצה למי החבר'ה האלה מעבירים כספים, החבר'ה ששאלו בקמפיין שלהם איפה הכסף.

סתיו שפיר: פשוט תענו.

סתיו שפיר: תגידו.

ניסן סלומינסקי: מי נגד הרביזיה?

יעקב ליצמן: אתה משתולל כאן ואתה הבעיה של הוועדה ולא אף אחד אחר.

יעקב ליצמן: אתה לא מדבר לעניין, תסלח לי, אתה מופרע, אתה לא מכבד את האנשים בשולחן כאן.

יעקב ליצמן: תתחיל להתרגל, אנשי האופוזיציה הם גם בני אדם.

ניסן סלומינסקי: אמת.

יעקב ליצמן: לא רק החברים שלך של יש עתיד.

יצחק כהן: לא רק הקומבינות שלך.

ניסן סלומינסקי: מי בעד הרביזיה?

יצחק כהן: הצבעה שמית.

סתיו שפיר: הצבעה שמית

ניסן סלומינסקי: מי נגד?

ניסן סלומינסקי: בעד – מיעוט

ניסן סלומינסקי: הרביזיה לא התקבלה

ניסן סלומינסקי: הרביזיה לא התקבלה.

משה גפני: יש כאן חמישה ל-יש עתיד.

סתיו שפיר: אנחנו רוצים הצבעה שמית.

יצחק כהן: כדאי לעשות הצבעות שמיות כי זה יפתור את הבעיה.

יצחק כהן: הצבעה שמית.

<טמיר כהן: פניות 177 ו-178, הוצאות חירום אזרחיות.

ניסן סלומינסקי: מי בעד הרביזיה?

יצחק כהן: עשרים מיליון הקומבינה?

ניסן סלומינסקי: הוא הקריא וחילקנו.

<טמיר כהן: פניות מספר 177 ו-178, הוצאות חירום אזרחיות.

<טמיר כהן: עמוד 8 בחוברת.

סתיו שפיר: זה שהם לא פירטו לאיזה רשומות.

ניסן סלומינסקי: מי בעד הרביזיה?

ניסן סלומינסקי: בעד – 5

ניסן סלומינסקי: הרביזיה לא התקבלה

סתיו שפיר: מי מחברי הכנסת יודע לאיזה רשויות הכסף עובר?

יצחק כהן: יהודה ושומרון.

ניסן סלומינסקי: הרביזיה נפלה.

אחמד טיבי: אדוני, אני אתמול לא הייתי ולא שאלתי להיכן הולך הכסף הזה.

<טמיר כהן: פניות ממספר 179 עד 181, המרכז למיפוי ישראל.

ניסן סלומינסקי: מי בעד הרביזיה?

ניסן סלומינסקי: בעד – 4

ניסן סלומינסקי: הרביזיה לא התקבלה

ניסן סלומינסקי: הרביזיה נפלה.

<טמיר כהן: פניות מספר 183 עד 185, משרד ראש הממשלה.

ניסן סלומינסקי: מי בעד הרביזיה?

סתיו שפיר: מצביעים כמו בובות.

סתיו שפיר: אתם יודעים על מה ההצבעה?

משה גפני: איזה עמוד בחוברת?

<טמיר כהן: עמוד 15 בחוברת.

ניסן סלומינסקי: מי בעד הרביזיה?

יצחק כהן: לא קיבלנו פירוט.

ניסן סלומינסקי: מי בעד הרביזיה?

ניסן סלומינסקי: בעד – 4

ניסן סלומינסקי: הרביזיה לא התקבלה

ניסן סלומינסקי: הרביזיה נפלה.

משה גפני: תצביעו, תצביעו.

משה גפני: זה בסדר.

משה גפני: אתם חוזרים בתשובה.

משה גפני: אתמול הייתם בעד ההתנחלויות והיום אתם בעד שירותי דת.

משה גפני: כל הכבוד.

יצחק כהן: הכול למען האפס.

סתיו שפיר: מעמד הבינים באלקנה אבל לא בשדרות, לא בתל אביב, לא בחיפה, לא באילת.

סתיו שפיר: הלוואי והייתם נלחמים כך על הדרום.

סתיו שפיר: הלוואי.

<טמיר כהן: פניות 188 עד 193, משרד הביטחון.

משה גפני: באיזה עמוד?

<טמיר כהן: בעמוד 19.

סתיו שפיר: הצבעת עכשיו על ההעברה להתנחלויות.

יצחק כהן: בועז, הוא לא ייקח אותך לכנסת הבאה.

בועז טופורובסקי: אתכם בכלל לא מעניין מה הצבעתם.

ניסן סלומינסקי: מי בעד הרביזיה?

סתיו שפיר: יש קיצוץ בתחבורה הציבורית, קיצוץ במשק המים, 300 מיליון במשק המים אבל אין קיצוץ במועצות הדתיות ובהתנחלויות.

ניסן סלומינסקי: מי בעד הרביזיה?

יצחק כהן: מי שמצביע מהאופוזיציה, שיעמוד.

ניסן סלומינסקי: הצבעה

ניסן סלומינסקי: נגד – 8

סתיו שפיר: נגד מעמד הביניים.

סתיו שפיר: נגד העניים.

ניסן סלומינסקי: הרביזיה נפלה.

<טמיר כהן: אלה הרביזיות.

ניסן סלומינסקי: הרביזיות נפלו.

סתיו שפיר: אם חוק מע"מ לא עובר, אתם מחזירים את הכסף מההתנחלויות?

יצחק כהן: הרביזיות לא נפלו.

משה גפני: לא נפלו.

משה גפני: אתה הפלת אותן.

ניסן סלומינסקי: הפניות אושרו.

ניסן סלומינסקי: אנחנו חוזרים לדיון על מע"מ אפס.

יעקב ליצמן: אדוני היושב ראש, אתמול הובטח לי שאקבל תשובות.

יעקב ליצמן: שאלתי אתמול כמה שאלות והבטיחו לי שאני אקבל היום את הנתונים לגביהם שאלתי אבל לא קיבלתי.

יעקב ליצמן: אני יכול להצהיר כאן לפרוטוקול שמעולם האוצר לא העביר לי נתונים כפי שהוא הבטיח לי.

ניסן סלומינסקי: אנחנו נפנה אליהם שוב.

יעקב ליצמן: עכשיו השעה 10:30.

יעקב ליצמן: עד 12:30 אני רוצה לקבל את הנתונים.

אראל מרגלית: ענו לך מה זאת קבורה חילונית?

יעקב ליצמן: לא.

יעקב ליצמן: גם הם לא יודעים.

ניסן סלומינסקי: אנחנו עוברים לדיון בחוק מע"מ אפס.